**Javier Pedro Saviola** (s. 11. joulukuuta 1981 Buenos Aires, Argentiina) on argentiinalainen jalkapalloilija, joka edusti seuratasolla muun muassa Espanjan Barcelonaa, Real Madridia ja Málagaa, Portugalin Benficaa sekä Italian Hellas Veronaa. 168 senttimetriä pitkän Saviolan pelipaikka oli hyökkääjä. Hänellä on myös Espanjan kansalaisuus.

Seurajoukkueura
---------------

Ammattilaisuransa Saviola aloitti River Platessa kaudella 1998–1999. Siellä hän pelasi kolmen kauden aikana 86 ottelua ja teki 45 maalia.

#### FC Barcelona (2001-2007)

Kauden 2001–2002 alla hän siirtyi Barcelonaan, vaikka Real Madrid tavoitteli Saviolaa jo silloin,*lähde?* ja pelasi kolme mainiota kautta katalonialaisseurassa. Kauden 2004–2005 hän vietti lainalla Monacossa. Monacossa hän pelasi 29 Ranskan pääsarjaottelua, joissa teki seitsemän maalia. Kauden 2005–2006 hän pelasi Sevillassa, niin ikään lainasopimuksella. Sevillassa hän voitti kauden 2005-06 UEFA Cupin samaan aikaan, kun Barcelona voitti Mestarien liigan ensimmäistä kertaa neljääntoista vuoteen. Espanjan pääsarjassa hän teki 9 maalia 29:ssä ottelussa.

#### Real Madrid (2007-2009)

Kaudella 2006–2007 Saviola ei enää halunnut lähteä lainalle, vaikka Barcelonan johtoporras oli kertonut, ettei hänelle löydy tilaa joukkueessa. Saviolan sopimus seuran kanssa umpeutui heinäkuussa 2007, ja hän siirtyi hallitsevan Espanjan pääsarjamestarin Real Madridin riveihin. Realin kiinnostuksesta hankkia Saviola joukkueeseensa oli huhuttu jo kuukausia ennen siirron toteutumista. Ensimmäinen kausi 2007–2008 madrilaisseurassa päättyi pääsarjamestaruuteen, Saviolan jäätyä kuitenkin hyvin vähälle peliajalle. Toisena kautenaan hän kärsi niin ikään peliajan vähyydestä ja pelasikin vain kahdeksassa ottelussa, joissa syntyi yksi maali.

#### SL Benfica (2009-2012)

26. kesäkuuta 2009 Saviola siirtyi Benficaan noin 5 miljoonan euron siirtosummalla. Sopimus oli pituudeltaan kolmivuotinen. Hän teki ensimmäisen maalinsa joukkueessa 16. heinäkuuta 2009 rangaistuspotkusta ennen kauden alkua pelatussa ystävyysottelussa Sionia vastaan. 22. lokakuuta 2009 hän teki kaksi maalia Eurooppa-liigan lohkovaiheen ottelussa englantilaista Evertonia vastaan. Neljä päivää myöhemmin Saviola teki kaksi maalia pääsarjaottelussa Nacionalia vastaan. Hän onnistui Eurooppa-liigan lohkovaiheen otteluissa vielä kaksi kertaa maalinteossa Evertonia ja BATEa vastaan. Omassa sarjassa hänet valittiin joulukuun kuukauden pelaajaksi. Avauskaudellaan Benficassa hän teki 27:ssä Primeira Liga -ottelussa 11 maalia.

10. syyskuuta 2010 Saviola teki kauden 2010-2011 avausosuman Portugalin pääsarjaottelussa Vitóriaa vastaan 1-2-vierastappiossa. 28. marraskuuta 2010 ja 16. tammikuuta 2011 välisenä aikana hän teki viidessä peräkkäisessä sarjaottelussa yhteensä kuusi maalia: kaksi Rio Avea vastaan sekä yhden Beira-Maria, SC Olhanensea, Leiriaa sekä Académicaa vastaan. 22. tammikuuta pelatussa ottelussa CD Nacionalia vastaan Saviola syötti kaksi Benfican neljästä maalista 4-2-kotivoitossa. Kaudella hän pelasi yhteensä 24 Primeira Liga -ottelua, joissa teki 9 maalia sekä syötti 9 maalia.

Seuraavalla kaudella 2011-2012 Saviola teki vain neljä maalia pelaamissaan 18:ssa pääsarjaottelussa. Ensimmäisen maalin hän teki avauskierroksella 12. elokuuta 2-2-tasapelissä Gil Vicenteä vastaan. 1. lokakuuta Saviola teki kaksi maalia 4-1-voitossa Paços Ferreirasta. Seuraavan maalinsa Saviola teki 16. joulukuuta 5-1-kotivoitossa Rio Avesta. 14. huhtikuuta 2012 hän ratkaisi Benficalle Portugalin liigacupin voiton tekemällä 2-1-voittomaalin ottelun 84. minuutilla finaaliottelussa Gil Ficenteä vastaan.

#### Málaga CF (2012-2013)

31. elokuuta 2012 hän palasi Espanjan pääsarjaan, kun hän siirtyi Málagan riveihin yksivuotisella sopimuksella. Avausmaalinsa Málagalle Saviola teki 15. syyskuuta 2012 3-1-voitossa Levantesta. Kolme päivää myöhemmin 18. syyskuuta hän teki Málagan 2-0-maalin Mestarien liigan avauskierroksen ottelussa, 3-0-voitossa Pietarin Zenitistä. Saviola jatkoi maalitehtailuaan 29. syyskuuta 4-0-voitossa Real Betisistä tehden Málagan 2-0-maalin. Seuraavan maalinsa Saviola teki 10. marraskuuta 1-2-tappiossa Real Sociedadille. Kaudellaan Málagassa hän pelasi yhteensä 36 ottelua, joissa teki 9 maalia. 8 niistä tuli Primera Divisiónissa.

#### Olympiakos FC (2013-)

24. heinäkuuta 2013 Saviola siirtyi Kreikan mestari Olympiakosiin, kaksivuotisella sopimuksella.  Avausmaalinsa Olympiakosissa hän teki 25. elokuuta Kreikan pääsarjaottelussa Atromitosista, joka päättyi Olympiakosin 2-1-voittoon. 10. joulukuuta Saviola teki kaksi maalia Mestarien liigan kuudennen kierroksen ottelussa RSC Anderlechtia vastaan.

Maajoukkueura
-------------

Argentiinan maajoukkueessa Saviola pelasi 40 ottelua ja teki niissä 11 maalia. Hän kuului joukkueen kokoonpanoon vuoden 2006 maailmanmestaruuskilpailuissa. Lisäksi hän on voittanut Argentiinan paidassa alle 20-vuotiaiden maailmanmestaruuden vuonna 2001 ja olympiakullan Ateenassa 2004. Vuonna 1999 hänet valittiin Etelä-Amerikan parhaaksi jalkapalloilijaksi.

Saavutukset
-----------

* Espanjan pääsarjamestaruus: 2008
* Portugalin liigamestaruus: 2010
* Portugalin liigacup: 2010, 2011 ja 2012
* Argentiinan pääsarjamestaruus: 1999 (Apertura), 2000 (Clausura)
* Alle 20-vuotiaiden maailmanmestaruus: 2001
* Olympiakulta: 2004
* UEFA Cup: 2006
* Espanjan supercup: 2008

Lähteet
-------

1. ↑  Monaco seal Saviola loan uefa.com (englanniksi) (30.8.2004) Viitattu 26.11.2013.
2. ↑  Performance data for season 2004/05 transfermarkt.co.uk (englanniksi) Viitattu 26.11.2013.
3. ↑  Saviola makes Sevilla loan move bbc.co.uk (englanniksi) (13.8.2005.) Viitattu 26.11.2013.
4. ↑  Performance data for season 2005/06 transfermarkt.co.uk (englanniksi) Viitattu 26.11.2013.
5. ↑  Real Madrid signs Javier Saviola from FC Barcelona english.pravda.ru (englanniksi) (13.7.2007) Viitattu 26.11.2013.
6. ↑  Javier Saviola signs for Benfica planetbenfica.co.uk (englanniksi) (26.6.2009) Viitattu 26.11.2013.
7. ↑  Benfica 5-0 Everton bbc.co.uk (englanniksi) (22.10.2009) Viitattu 26.11.2013.
8. ↑  Match report SL Benfica - CD Nacional, 26.10.2009 transfermarkt.co.uk (englanniksi) (26.10.2009) Viitattu 26.11.2013.
9. ↑  Everton 0-2 Benfica bbc.co.uk (englanniksi) (5.11.2009) Viitattu 26.11.2013.
10. ↑  FC BATE Borisov vs Benfica Preview goal.com (englanniksi) (2.12.2009) Viitattu 26.11.2013.
11. ↑  Performance data for season 2009/10 transfermarkt.co.uk (englanniksi) Viitattu 26.11.2013.
12. 1 2 3  Primeira Liga 10/11 transfermarkt.co.uk (englanniksi) Viitattu 27.11.2013.
13. ↑  Performance data for season 2010/11 transfermarkt.co.uk (englanniksi) Viitattu 27.11.2013.
14. ↑  Performance data for season 2011/12 transfermarkt.co.uk (englanniksi) Viitattu 27.11.2013.
15. 1 2 3  Primeira Liga 11/12 transfermarkt.co.uk (englanniksi) Viitattu 27.11.2013.
16. ↑  Match report SL Benfica - Gil Vicente, 14.04.2012 transfermarkt.co.uk (englanniksi) (14.4.2012) Viitattu 27.11.2013.
17. ↑  Official: Malaga sign Javier Saviola goal.com (englanniksi) Viitattu 20.5.2013.
18. ↑  Málaga 3-1 Levante transfermarkt.co.uk (englanniksi) (15.9.2012) Viitattu 27.11.2013.
19. ↑  Málaga 3-0 Zenit transfermarkt.co.uk (englanniksi) (18.9.2012) Viitattu 27.11.2013.
20. ↑  Málaga 4-0 Real Betis transfermarkt.co.uk (englanniksi) (29.9.2012) Viitattu 27.11.2013.
21. ↑  Málaga 1-2 Real Sociedad transfermarkt.co.uk (englanniksi) (10.11.2012) Viitattu 27.11.2013.
22. ↑  Performance data for season 2012/13 transfermarkt.co.uk (englanniksi) Viitattu 27.11.2013.
23. ↑  Transfer news: Javier Saviola completes switch to Olympiacos skysports.com (englanniksi) Viitattu 25.7.2013.
24. ↑  Olympiakos 2-1 Atromitos transfermarkt.co.uk (englanniksi) (25.8.2013) Viitattu 27.11.2013.
25. ↑  Olympiakosille kolme rangaistuspotkua, Anderlechtille kolme ulosajoa yle.fi/urheilu (10.12.2013) Viitattu 21.12.2013.
26. ↑  Argentina - Record International Players  17.1.2019. RSSSF. Viitattu 17.2.2019. (englanniksi)

Aiheesta muualla
----------------

* Saviola ESPN FC -sivustolla (englanniksi)
* Saviolan tilastot Espanjan Primera Divisiónissa (espanjaksi)

  

Argentiinan joukkue – Kesäolympialaiset 2004
1 Caballero |
2 Ayala |
3 Burdisso |
4 Coloccini |
5 Mascherano |
6 Heinze |
7 Saviola |
8 Delgado |
9 Figueroa |
10 Tévez |
11 K. González |
12 Rosales |
13 Medina |
14 Rodríguez |
15 D’Alessandro |
16 L. González |
17 M. González |
18 Lux |
21 Fernández |
Valmentaja Bielsa

Argentiinan joukkue – Copa América 2004
1 Abbondanzieri |
2 Ayala |
3 Sorín |
4 Quiroga |
5 Mascherano |
6 Heinze |
7 Saviola |
8 Zanetti |
9 Figueroa |
10 D’Alessandro |
11 Tévez |
12 Cavallero |
13 Placente |
14 Rodríguez |
15 Fernández |
16 L. González |
17 M. González |
18 K. González |
19 Delgado |
20 Medina |
21 Rosales |
22 Coloccini |
Valmentaja Bielsa

Argentiinan joukkue – Maanosaliittojen cup 2005
1 Franco |
2 Samuel |
3 Sorín |
4 Zanetti |
5 Cambiasso |
6 Heinze |
7 Tévez |
8 Riquelme |
9 Saviola |
10 Aimar |
11 Delgado |
12 Lux |
13 G. Rodríguez |
14 Milito |
15 Placente |
16 Coloccini |
17 Bernardi |
18 Santana |
19 M. Rodríguez |
20 Demichelis |
21 Figueroa |
22 Galletti |
23 Caballero |
Valmentaja Pekerman

Argentiinan joukkue – Jalkapallon MM-kilpailut 2006
1 Abbondanzieri |
2 Ayala |
3 Sorín |
4 Coloccini |
5 Cambiasso |
6 Heinze |
7 Saviola |
8 Mascherano |
9 Crespo |
10 Riquelme |
11 Tévez |
12 Franco |
13 Scaloni |
14 Palacio |
15 Milito |
16 Aimar |
17 Cufré |
18 Rodríguez |
19 Messi |
20 Cruz |
21 Burdisso |
22 González |
23 Ustari |
Valmentaja Pekerman